**ОБЩИНСКА ИЗБИРАТЕЛНА КОМИСИЯ - КУБРАТ**

**РЕШЕНИЕ**

**№ 169 - МИ
Кубрат, 03.11.2019г.**

**ОТНОСНО:** Нарушение на чл.263 ал.1 от ИК в Дом за стари хора с.Тертер – СИК №171600030.

Постъпил сигнал по телефона в ОИК-Кубрат в 09:55ч., с вх.№185/03.11.2019г. в общия регистър и с вх.№29/03.11.2019г. в регистъра за жалби и сигнали от Орхан Бедиханов – застъпник от ПП „партия БЪЛГАРСКИ СОЦИАЛДЕМОКРАТИ“.

По случая е извършена проверка на комисия в състав Елица Митева и Недка Стоянова - членове на ОИК-Кубрат. От нея се установи, че девет лични карти – на вече гласували избиратели от Дом за стари хора с.Тертер са поставени в кашон от вафли, намиращ се в ръцете на член от СИК. Други девет лични карти и един зелен паспорт на все още негласували избиратели, са на масата пред членовете на СИК до избирателния списък. Поискано е обяснение от членовете на СИК за намиращите се у тях документи за самоличност при отсъствие на притежателите им. Разяснено бе, че документите за самоличност на домуващите, се съхраняват при социалния работник от съображения да не се изгубят. Социалният работник ги е предал за почивните дни на медицинската сестра Анифе Мухарем Юсеин, да ги заключи в спешния шкаф. Тази сутрин в 08:30ч. госпожа Юсеин, ги изважда от шкафа и ги предава на членовете на СИК – Мария Йорданова и Здравелина Симеонова.

Извършилите проверката са предупредили членовете на СИК №171600030 да спазват ИК и Методическите указания на ЦИК.

На основание чл. 87, ал.1, т.1 и т.22 от ИК във връзка с чл.263, ал.1 от ИК, и т.4.2 на Методическите указания на ЦИК за прилагане ИК от СИК

**Р Е Ш И :**

Жалбата е основателна, тъй като е нарушена разпоредбата на чл.263, ал.1 от ИК, в която е указано, че избирателят лично и сам удостоверява самоличността си пред председателя или член на комисията, с представяне на документ за самоличност: лична карта или личен (зелен) паспорт за страната.

УКАЗВА на членовете на СИК №171600030 – Дом за стари хора - с.Тертер да спазват стриктно чл.263, ал.1 от ИК, и т.4.2 на Методическите указания на ЦИК за прилагане ИК от СИК, както и Указанията за СИК при обработване и защита на лични данни – т.7.

Решението подлежи на обжалване в тридневен срок от обявяването му пред Централната избирателна комисия по смисъла на чл.88 от ИК.

Председател: Румяна Петрова Костадинова \_\_\_\_\_\_\_\_\_\_\_\_\_\_\_\_

Секретар: Елис Неждет Софта-Мехмед \_\_\_\_\_\_\_\_\_\_\_\_\_\_\_\_

Решението е обявено на …………………. в ……………………..

1. …………………………

1. ……………………………

Архивирано на: …………………. в ……………………..

1. ……………………………

2.……………………………